CELEX: 62012CN0010
Language: da
Date: 2012-01-05 00:00:00
Title: Sag C-10/12 P: Appel iværksat den 5. januar 2012 af Transnational Company »Kazchrome« AO og ENRC Marketing AG til prøvelse af dom afsagt af Retten (Anden Afdeling) den 25. oktober 2011 i sag T-192/08, Transnational Company »Kazchrome« AO og ENRC Marketing AG mod Rådet for Den Europæiske Union

3.3.2012   
            
            
               DA
            
            
               Den Europæiske Unions Tidende
            
            
               C 65/9
            
         Appel iværksat den 5. januar 2012 af Transnational Company »Kazchrome« AO og ENRC Marketing AG til prøvelse af dom afsagt af Retten (Anden Afdeling) den 25. oktober 2011 i sag T-192/08, Transnational Company »Kazchrome« AO og ENRC Marketing AG mod Rådet for Den Europæiske Union
   (Sag C-10/12 P)
   2012/C 65/18
   Processprog: engelsk
   
      Parter
   
   
      Appellanter: Transnational Company »Kazchrome« AO og ENRC Marketing AG (ved avocat A. Willems og advocate S. De Knop)
   
      De andre parter i appelsagen: Rådet for Den Europæiske Union, Europa-Kommissionen og Euroalliages
   
      Appellanternes påstande
   
   
               —
            
            
               Dom afsagt af Retten den 25. oktober 2011 ophæves, for så vidt som Retten ikke annullerede den anfægtede forordning og pålagde appellanterne at betale omkostningerne i forbindelse med sagen for Retten.
            
         
               —
            
            
               Domstolen træffer endelig afgørelse og annullerer den anfægtede forordning.
            
         
               —
            
            
               Rådet tilpligtes at betale omkostningerne i appelsagen og i sagen for Retten.
            
         
               —
            
            
               Intervenienterne tilpligtes at betale omkostningerne i appelsagen og i sagen for Retten.
            
         
      Anbringender og væsentligste argumenter
   
   Appellanten har gjort gældende, at Retten
   
               —
            
            
               begik en retlig fejl, da den fandt, at institutionernes tilsidesættelse af grundforordningens artikel 3, stk. 7 (1), ikke var tilstrækkelig til at annullere den anfægtede forordning (2)
               
            
         
               —
            
            
               begik en retlig fejl, da den fandt, at institutionerne ikke var forpligtede til at foretage en samlet undersøgelse af de skadelige virkninger forårsaget af andre faktorer end dumpingimporten
            
         
               —
            
            
               begik en fejl, da den pålagde appellanterne at betale Rådets og Euroalliages omkostninger.
            
         
      (1)  Rådets forordning (EF) nr. 384/96 af 22.12.1995 om beskyttelse mod dumpingimport fra lande, der ikke er medlemmer af Det Europæiske Fællesskab (EFT L 56, s. 1).
   
      (2)  Rådets forordning (EF) nr. 172/2008 af 25.2.2008 om indførelse af en endelig antidumpingtold og endelig opkrævning af den midlertidige told på importen af ferrosilicium med oprindelse i Folkerepublikken Kina, Egypten, Kasakhstan, Den Tidligere Jugoslaviske Republik Makedonien og Rusland (EUT L 55, s. 6).